**Održana 11. edukacija za učenike i profesore u sklopu RCK projekta**

U sklopu projekta „Uspostava regionalnog centra kompetentnosti u sektoru turizma i ugostiteljstva Split”, a u organizaciji Srednje škole Braća Radić Kaštel Štafilić-Nehaj, održana je jedanaesta od planiranih dvanaest edukacija za učenike i nastavnike. Edukacija na temu Tehnologija proizvodnje pršuta održala se u prostorijama pršutane Pršut Voštane d.o.o. 20.11.2023. pod stručnim vodstvom gospodina Mira Mrćele, prehrambenim tehnologom pršutane.

**Cilj edukacije:**

* stjecanje potrebnih znanja i vještina u području tehnologije mesa
* razlikovati procese i operacije koji se koriste u pripremi mesa za proizvodnju pršuta
* poznavati strojeve i uređaje u proizvodnji pršuta

Edukaciji su prisustvovali učenici i nastavnici Srednje škole Braća Radić - Nehaj.

